**PATVIRTINTA**

**LLAF tarybos posėdyje**

**2018-11-25**

**PAKEITIMAI PATVIRTINTI**

**LLAF tarybos posėdyje**

**2022-10-15**

**Lietuvos lengvosios atletikos federacijos sportininkų**

**licencijavimo tvarka**

Lietuvos lengvosios atletikos federacijos (toliau LLAF) sportininko licenciją (toliau LLAL) įsigyti turi teisę visi Lietuvos Respublikos piliečiai.
Užsienio šalių piliečiai gali įsigyti LLAL, jei jie yra sporto klubo, LLAF nario, sąraše arba reguliariai dalyvauja LLAF vykdomose varžybose.
LLAL suteikiama užpildžius anketą bei atlikus mokėjimą LLAF elektroninėje duomenų bazėje arba sumokėjus metinį LLAL mokestį pagal sąskaitą.

LLAL suteikiama vieneriems kalendoriniams metams.

**Licencijos mokesčio dydis**

*Licencijos metinis mokestis sportininkui:*

Jaunučiai 5 Eur

Jauniai, jaunimas LLAF nario sportininkams 10 Eur

 Ne LLAF nario sportininkams 20 Eur

Suaugę LLAF nario sportininkams 20 Eur

 Ne LLAF nario sportininkams 30 Eur

*Neturintiems licencijos sportininkams LLAF organizuojamose varžybose vienkartinis starto mokestis:*

Jaunučiai 8 Eur

Jauniai, jaunimas 15 Eur

Suaugę 25 Eur

**LLAL įsigijimas LLAF elektroninėje duomenų bazėje**

* LLAF nario atstovas (LLAF narys) prisiregistruoja LLAF duomenų bazėje, kurioje, kaip pirmasis užsiregistravęs, tampa administratoriumi ir turi teisę sumokėti LLAF nario mokestį bei administruoti narių sąrašą.
* Administratorius vienu metu gali užregistruoti ir sumokėti licencijos mokestį už visus savo sportininkus.
* Kiekvienas sportininkas, teikdamas prašymą individualiai gauti LLAL, pats pasirenka klubą ir/arba Sporto ugdymo centrą (toliau SUC) ar kitą sporto organizaciją, kuriai atstovaus einamaisiais kalendoriniais metais. Klubo nariai patys nusprendžia, ar registruosis kiekvienas atskirai, ar juos užregistruos klubo administratorius.
* Administratorius turi teisę perleisti administravimo teisę kitam organizacijos nariui. Tuomet jis tampa paprastu nariu ir teturi rūpintis savo asmenine licencija.
* Įsigyti LLAL ir pasirinkti klubą ir/arba SUC ar kitą sporto organizaciją reikia iki pirmojo metų starto LLAF organizuojamose varžybose.
* Kilus nesutarimams dėl sportininko priklausomybės vienam ar kitam klubui, ginčus sprendžia LLAF Arbitražinė grupė.
* Licencijos galiojimo pratęsimas atliekamas kasmet.

**Registracijos tvarka**

* LAVIS veikia internete, adresu <https://atletika.tmp.lt/>
* SUC, sporto klubų ir kitų organizacijų atstovai registruojasi sistemoje, tampa administratoriumi ir turi teisę administruoti narių sąrašą, gali sumokėti LLAL mokestį.
* Administratorius atsakingas už sistemoje administruojamos organizacijos narių licencijų įsigijimą.
* Administratorius gali perleisti administravimo teisę bet kuriam kitam registruotam nariui.

**Sportininkai, turintys LLAL, turi teisę**

* Nemokamai dalyvauti LLAF organizuojamose varžybose (Lietuvos čempionatuose, LLAF taurės varžybose).
* Naudotis LLAF partnerių pasiūlymais.

**Sportininkų, turinčių LLAL, pareigos**

* Laiku užsiregistruoti ir susimokėti licencijos mokestį LLAL sistemoje.
* Laikytis LLAF varžybų bei čempionatų nuostatų.
* Laikytis LLAF įstatų, LLAF Etikos ir drausmės kodekso.
* Savo asmeninės licencijos negali perleisti kitam asmeniui.